মরক্কো
মরোক্কো (; ; ), বা মরোক্কো রাজ্য (; "আল্মাম্লাকাতুল্ মাগ়্রিবিয়্যা"; ; "ত্যাগেল্দিৎ ন্ ল্মেগ়্রিব্") হচ্ছে উত্তর আফ্রিকার একটি স্বাধীন রাষ্ট্র। এর রাজধানীর নাম রাবাত। দেশটি আটলান্টিক মহাসাগরের এর তীরবর্তী এবং উত্তরে ভূমধ্যসাগরের জিব্রাল্টার প্রণালী পর্যন্ত বিস্তৃত। মরোক্কোর পূর্বে আলজেরিয়া, উত্তরে ভূমধ্যসাগর ও স্পেন, এবং পশ্চিমে আটলান্টিক মহাসাগর। দক্ষিণ দিকের সীমানাটি বিতর্কিত, মরোক্কো পশ্চিম সাহারা এলাকার মালিকানা দাবী করে, এবং ১৯৭৫ খ্রিস্টাব্দ থেকে পশ্চিম সাহারার অধিকাংশ এলাকা দখলে রেখেছে।
মন্তে আলবান
মন্তে আলবান, দক্ষিণ মেক্সিকোর ওয়াহাকা রাজ্যের (১৭.০৪৩° উঃ, ৯৬.৭৬৭° পঃ) সান্তা ক্রুজ জোজোকোটলান পৌরসভার একটি বৃহৎ প্রাক্‌-কলম্বিয়ান প্রত্নতাত্ত্বিক ক্ষেত্র। ওয়াহাকা উপত্যকার মধ্যভাগে উত্তরের এটলা, পূর্বের লাকোলুলা, দক্ষিণের জিমাটলান এবং অকোটলানের (ভ্যালে গ্র্যান্ড) শাখাগুলি যেখানে মিলিত হয়েছে সেই সমতলের থেকে উচ্চে, নীচু পর্বতশ্রেণীর ওপর অবস্থিত এই প্রত্নতাত্ত্বিক ক্ষেত্র। এখনকার রাজ্য রাজধানী ওয়াহাকা সিটি মন্তে আলবান থেকে ৯ কিমি (৬মাইল) পূর্বে অবস্থিত।